Geplaas deur	Sophia Kapp Donderdag 06 September 2018
Maar daar is 'n verdere komplikasie aan die skryfwyse van top. Dis kom voor in samestellings wat ons maklik onderbreek. Ons skryf baie oor die klas of die skool se toptienleerders of die topdrierugbyspelers van die jaar. Hoekom dié woorde vas skryf?
Een laaste opmerking: Die koppelteken is nie hier 'n uitweg, omweg of goue middeweg nie. Ek merk op dat mense 'n koppelteken wil gebruik om die vaste skryfwyse van samestellings te "versag". 'n Koppelteken is (ongelukkig!) nie 'n instrument waarmee draadsitters hulle onsekerhede oor morfologie kan verdoesel nie. Die reëls vir die gebruik van die koppelteken is baie spesifiek en word in hoofstuk 12 van die AWS gegee en "Die woord is nie vas nie, dis ook nie los nie, dis so tusseninnerig" is nie 'n rede vir koppeltekengebruik nie.